আবুল হোসেন সবুজ, মাধবপুর থেকে ॥ মাধবপুর উপজেলার দরগাহ বাড়ি পৌর দাখিল মাদ্রাসায় শ্রেণীকক্ষ, আসবাবপত্র শিক্ষক সংকট সহ নানা প্রতিকুলতার কারণে ছাত্র-ছাত্রীদের স্বাভাবিক পাঠদান কার্যক্রম ব্যাহত হচ্ছে। শ্রেণী কক্ষের অভাবে ছাত্র-ছাত্রীরা মাদ্রাসার প্রাঙ্গনে বেড়াবিহীন একছালা একটি টিন সেডে পাঠ গ্রহণ করছেন। মাদ্রাসার সুপার সিদ্দিকুর রহমান জানান, ১৯৭৭ সালে এবতেদায়ী মাদ্রাসা থেকে যাত্রা শুরু হয়। ১৯৯৮ সালে দাখিল শাখায় উন্নীত হয়। ২০০১ সালে মাদ্রাসাটি এমপিও ভুক্ত হয়। বর্তমানে মাদ্রাসায় ৭শ এর অধিক ছাত্র-ছাত্রী রয়েছে। এর মধ্যে ছাত্রীর সংখ্যা ৪শ ছাত্রের সংখ্যা প্রায় ৩শ। কোটানিয়া, দিঘীরপাড়, সুলতানপুর, হরিশ্যামা, বাড়াচান্দুরা, মুরাদপুর, পূর্ব মাধবপুর সহ বিভিন্ন অঞ্চলের পিছিয়ে পড়া জনগোষ্ঠীর দরিদ্র পরিবারের ছেলে মেয়েরা এ মাদ্রাসায় লেখাপড়া করছে। বর্তমানে মাদ্রাসায় ছাত্র-ছাত্রীর সংখ্যা ...